เราไปตรวจx-ray พบเม้ดที่อยู่ในไตบอกเป้นนิ่ว อาการเริ่มเป้นมีปัสสวะเป็นเลือด ไม่เบื่ออาหารทานได้ปกติ เป็นอะไรกันเเน่ครับ
สวัสดีค่ะ อาการปัสสาวะเป็นเลือด(Hematuria)เป็นอาการที่ปัสสาวะแล้วมีเม็ดเลือดแดงปน ทำให้สีของปัสสาวะเป็นสีชมพู หรือสีแดง หรือสีน้ำตาลเข้ม โดยสาเหตุหนึ่งมาจากการที่มีนิ่วในไตหรือนิ่วในกระเพาะปัสสาวะได้ สาเหตุอื่นๆ นอกจากนี้ ได้แก่- การติดเชื้อทางเดินปัสสาวะแต่จะมีอาการอื่นร่วมด้วย เช่นปวดหรือแสบขณะปัสสาวะปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปวดท้องน้อย เป็นต้น-โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมากไป-อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา-เนื้องอกหรือมะเร็งที่ไตหรือกระเพาะปัสสาวะดังนั้นหากได้รับการตรวจร่างกายและเอ๊กซเรย์แล้ว พบนิ่วในไต ก็น่าจะเป็นสาเหตุของการมีปัสสาวะเป็นเลือดดังกล่าวค่ะ การมีนิ่วที่ไตนั้นไม่ได้ทำให้มีอาการเบื่ออาหารแต่อย่างใดค่ะ หากนิ่วมีขนาดใหญ่ อาจทำให้มีอาการปวดหลังได้สำหรับการรักษา หากเป็นนิ่วขนาดเล็ก การรักษาคือการดื่มน้ำมาก ๆ เพื่อช่วยขับก้อนนิ่วออกมาพร้อมปัสสาวะ หรือใช้ยาสลายนิ่ว ซึ่งขึ้นอยู่กับนิ่วแต่ละชนิด หากนิ่วมีขนาดใหญ่ การรักษา เช่น การใช้คลื่นเสียงสลายก้อนนิ่ว การผ่าตัด เป็นต้น